《击壤歌言民乐有贤令尹而美之也二首 其一》
明代·董纪

姑缉麻，妇纺花，丁男在田女在家。吏卒不下乡，官无横科差。

老翁弄儿孙，逐影向壁拿。东邻酒，西邻茶，从朝至暮笑呀呀。

布谷昨夜鸣，村村补桑麻。不违农作时，今年落秧早。

爱民如子县令心，无事扰民如此好。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》